**KĖDAINIŲ R. VILAINIŲ MOKYKLA-DARŽELIS „OBELĖLĖ“ SKELBIA KONKURSĄ**

**BUHALTERIO PAREIGOMS EITI**

 Kėdainių r. Vilainių mokykla-darželis „Obelėlė“ (toliau – Įstaiga), biudžetinė įstaiga, Kėdainių r. sav. Vilainių k. Melioratorių g. 26, 191024396, skelbia konkursą buhalterio pareigoms eiti. Buhalterio pareigybė (lygis B) skirta užtikrinti finansinių operacijų teisėtumą, tinkamą finansinių dokumentų įforminimą, kontroliuoti, kad racionaliai ir taupiai būtų naudojami materialiniai ir finansiniai ištekliai, užtikrinti, kad ataskaitiniai duomenys būtų teisingi ir atskaitomybė laiku pateikiama Kėdainių r. savivaldybės administracijai bei kitoms institucijoms pagal kompetenciją. Pareiginės algos pastoviosios dalies koeficientas – 4,3–8,8.

 **Kvalifikaciniai reikalavimai pretendentui:**

 1. turėti aukštesnįjį finansinį išsilavinimą ar specialųjį vidurinį išsilavinimą, įgytą iki 1995 metų;

 2. mokėti dirbti šiomis kompiuterinėmis programomis: MS Word, MS Excel, MS Outlook, Internet Explorer, Įstaigoje naudojama buhalterinės apskaitos programa „Biudžetas VS“, mokėti naudotis teisės aktų ir kitų duomenų paieškos sistemomis;

 3. išmanyti Lietuvos Respublikos įstatymus, Lietuvos Respublikos Vyriausybės nutarimus, viešojo sektoriaus apskaitos ir finansinės atskaitomybės standartus (toliau – VSAFAS ) kitus teisės aktus, reglamentuojančius buhalterijos padalinio (buhalterio) vykdomas funkcijas. Gebėti juos taikyti praktiniame darbe, vadovautis Įstaigos direktoriaus įsakymais ir jais patvirtintais kitais Įstaigos vidaus tvarkos dokumentais ir šiuo pareigybės aprašymu;

 4. gebėti analizuoti, sisteminti, apibendrinti informaciją, gerai žinoti raštvedybos pagrindus, sklandžiai dėstyti mintis raštu ir žodžiu, žinoti vieną iš bendrųjų Europos kalbų A1 lygiu;

 5. gebėti dirbti kolektyve bei organizuoti jo darbą, būti pareigingu, gebėti bendrauti.

 **Pretendentas pateikia šiuos dokumentus:**

 1. prašymą leisti dalyvauti konkurse;

 2. asmens tapatybę patvirtinantį dokumentą,išsilavinimą patvirtinančius dokumentus, kitus dokumentus, patvirtinančius pretendento atitiktį kvalifikaciniams reikalavimams;

 3. gyvenimo aprašymą – nurodyti vardą, pavardę, gimimo datą, gyvenamosios vietos adresą, telefono numerį, elektroninio pašto adresą, išsilavinimą, darbo patirtį, savo privalumų sąrašą (nurodyti dalykines savybes). Jeigu pareigybei, kuriai skelbiamas konkursas, užimti būtini tam tikri įgūdžiai, šiame sąraše turi būti nurodyti ir jie;

 4. užpildytą pretendento anketą. (Pretendento anketos formos pavyzdys patvirtintas 2017 m. birželio 21 d. Lietuvos Respublikos Vyriausybės nutarimu Nr. 496 priedas Nr. 1). Pretendentas dokumentus teikia per Valstybės tarnybos valdymo informacinę sistemą.

 **Konkurso paskelbimo data – 2021 m. birželio 15 d.**

 **Atrankos data – 2021 m. liepos 13 d.**

 **Informacija**apie skelbiamą konkursą teikiama tel. 8 615 25892, el. p. obelele.kedainiai@gmail.com